Ihi tserreḥ i yiles-is anida i as-yehwa i tt-yettawi : yekkes-as amummi, yerra-tt d alqaf yetturar yis-s, yerra-tt d anzel, ineǧǧeɛ yis-s ulawen, yerra-tt d afḍis, iteddez tasa ! Iles ma yekkes-as uleggam, anagar leɛyub i d-yettagem. Aṭas i teqqim d ameslay, tuɣal tsusem, wissen ma d awal i as-ifukken neɣ d leɛqel i tt-id-yuɣalen. Tcudd aqerru-s s teskert ! Syin terra ɣer texxamt tezzer deg yiḍes, tezgel imekli d yimensi.